Source: http://docplayer.hu/1763008-Mki-tanulmanyok-a-gruz-orosz-valsag-ertekelese.html
Timestamp: 2017-12-15 00:51:17
Document Index: 35311643

Matched Legal Cases: ['Bíróság ', 'Bíróság ', 'bíróság ', 'bíróság ', 'bíróság ', 'Bíróság ']

MKI-tanulmányok. A grúz orosz válság értékelése - PDF
MKI-tanulmányok. A grúz orosz válság értékelése
Download "MKI-tanulmányok. A grúz orosz válság értékelése"
1 MKI-tanulmányok T-2008/22 DEÁK ANDRÁS GYÖRGY HOFFMANN TAMÁS RÁCZ ANDRÁS ROMSICS GERGELY A grúz orosz válság értékelése
2 MKI-TANULMÁNYOK A Magyar Külügyi Intézet időszaki kiadványa Kiadó: Magyar Külügyi Intézet Felelős szerkesztő és tördelő: Tevelyné Kulcsár Andrea A kiadó elérhetősége: H-1016 Budapest, Bérc utca Tel.: Fax: Deák András György, Hoffmann Tamás, Rácz András, Romsics Gergely, 2008 Magyar Külügyi Intézet, 2008
3 A grúz orosz válság értékelése augusztus 7-én a grúz reguláris hadsereg csapatai támadást indítottak a Grúziából kivált, ám a nemzetközi közösség egyetlen tagja által sem elismert Dél-Oszétia ellen. A támadás másnapján megkezdődött az orosz hadsereg bevonulása a területre és a másik szakadár köztársaságba, Abháziába. Az elmúlt néhány napban a konfl iktus egyre inkább a nemzetközi figyelem középpontjába került, intenzitása pedig legalábbis augusztus 12-ig egyre fokozódott. A Külügyminisztérium helyettes szóvivője szerint, a magyar kormány aggodalommal figyeli a Dél-Oszétiában kirobbant konfl iktust. A nemzetközi közösségnek minden eszközzel arra kell törekednie, hogy a katonai konfrontáció további eszkalálódását megakadályozza. Az emberéleteket követelő összecsapások veszélyeztetik a térség egyébként is törékeny békéjét és stabilitását. A Külügyminisztérium támogatja az Európai Unió és a többi nemzetközi szervezet erőfeszítéseit a helyzet megoldására. TARTALOM Rácz András (Magyar Külügyi Intézet, tudományos munkatárs) A katonai dimenzió Hoffmann Tamás (Magyar Külügyi Intézet, ösztöndíjas) A grúz orosz válság nemzetközi jogi dimenziói Deák András György (Magyar Külügyi Intézet, tudományos munkatárs) Az orosz grúz játszma Romsics Gergely (Magyar Külügyi Intézet, tudományos munkatárs) Az Egyesült Államok és a grúz orosz konfliktus MKI-tanulmányok
4 Rácz András A katonai dimenzió A KATONAI DIMENZIÓ A augusztus 7-én, csütörtökön a szakadár Dél-Oszétia ellen indított grúz katonai akció több szempontból sem előzmények nélkül való, hiszen a grúz és a dél-oszét fegyveres erők között már július vége óta folyamatosan voltak kisebb-nagyobb összecsapások, amelyek mindkét oldalon halálos áldozatokkal is jártak. A szembenálló felek A grúz fegyveres erők jelenlegi létszáma mintegy fő, amely öt dandárba tagolódik. Ez kiegészíthető még körülbelül főnyi tartalékos behívásával. A grúz fegyveres erők modernizációja már a 2003 őszén lezajlott rózsás forradalom előtt megkezdődött, igaz, ekkor még inkább a másodvonalbeli, de még használható eszközök beszerzése volt napirenden. Így vette át például Grúzia igen kedvezményes áron a Cseh Köztársaság 120 darab (!) elavult T-55-ös harckocsiját. A fegyverkezés igazán a nyugatbarát politikai fordulatot követően vett nagy lendületet, az irányváltás miatt megromló grúz orosz viszonnyal párhuzamosan. Sokatmondó, hogy míg a grúz védelmi költségvetés 2003-ban a GDP 1,1%-át, addig 2005-ben 3,3, egy évvel később pedig már 5,2%-át (!) tette ki. Ami a hardware-t illeti, Grúzia két legnagyobb szállítója Ukrajna és a Cseh Köztársaság volt. Előbbi harci helikoptereket, hatvannál több gyalogsági harcjárművet és páncélozott csapatszállítót, 16 harckocsit és számos légvédelmi eszközt adott el Tbiliszinek, míg Prága elsősorban vontatott és önjáró tüzérségi eszközökkel, az említett T-55-ösök mellett további 55 darab T-72-es harckocsi eladásával járult hozzá a grúz hadsereg megerősítéséhez. Emellett kiemelendő a Bulgáriától és Kazahsztántól beszerzett, összesen körülbelül 1200 darab harckocsi-elhárító rakéta. A grúz haderő modern kézi- és könnyűfegyvereinek nagy része Izraelből és az Egyesült Államokból származik, csakúgy, mint a kommunikációs eszközök, pilóta nélküli felderítő repülőgépek stb. Az anyagi-technikai segítség mellett nagyon jelentős az Egyesült Államok kiképzésifelkészítési hozzájárulása is. Az amerikai védelmi minisztérium 2002-ben kezdte meg eredetileg 20 hónapos időtartammal és 150 katonai tanácsadó részvételével a grúz fegyveres erők modernizálására irányuló Georgia Train and Equip programot, amely azóta többször módosult. 1 Nem véletlen, hogy az ország jövőbeli NATO-csatlakozásával kapcsolatos grúz érvelésben komoly súllyal esik latba védelmi reformuk előrehaladott állapota. A két szakadár köztársaság, Abházia és Dél-Oszétia fegyveres erejéről szólva sokkal komolyabb bizonytalanságokkal kell számolni, mint a többé-kevésbé transzparens grúz haderőreformmal kapcsolatban. Ennek legfőképpen az az oka, hogy vezetésük a kváziállami reguláris hadsereg mellett többféle milíciát és egyéb fegyveres egységet is képes mozgósítani. Emellett éppen el nem ismert jellegükből adódóan egyik sem volt alanya 1 A konfliktus kezdetekor mintegy 100 amerikai katonai tanácsadó tartózkodott az országban augusztus 13. 4
5 Rácz András A katonai dimenzió soha nemzetközi fegyverzetkorlátozási vagy más hasonló ellenőrzésnek. A nagyjából lakost számláló Abházia állandó fegyveres erőinek létszáma becslések szerint fő között lehet, amely általános mozgósítás elrendelése esetén kiegészíthető további kb fővel. A jóval kisebb, mintegy hatvanezres Dél-Oszétia 2000 fő körüli állandó fegyveres erővel rendelkezik, teljes mozgósításkor ez 5000 fővel egészíthető ki. A nehézfegyverzet törzsét mindkét kvázi-állam esetében néhány tucat ex-szovjet harckocsi és páncélozott szállító jármű alkotja. A grúz dél-oszét polgárháborút lezáró, június 24-én aláírt tűzszüneti megállapodás szocsi egyezmény értelmében létrejött a szakadár tartományt a Tbiliszi ellenőrzése alatt álló területektől elválasztó biztonsági sáv, amelyet háromoldalú, orosz grúz oszét 2 békefenntartó erőnek kell ellenőriznie. Az egyezmény által létrehozott Egyesült Békefenntartó Erők (JPKF 3 ) elvileg a négyoldalú, orosz grúz észak-oszét és dél-oszét összetételű Közös Irányító Bizottság vezetése alatt áll. A JPKF, a Bizottsággal ellentétben viszont csak háromoldalú, az oszétek érdekeit az észak-oszétek képviselik, Grúzia ugyanis nem egyezett bele a dél-oszét különállás ilyen jellegű elismerésébe. Elvileg mindhárom fél egy zászlóaljnyi katonát delegálhatna az alakulatba, mivel azonban a Közös Irányító Bizottság valójában nem működik, Grúzia nem is tölti be a rendelkezésére álló kvótát, mert nem kívánja legitimálni a JPFK tevékenységét. Így az eredetileg 1500, ám a konfliktus kezdetére közel 3000 fős békefenntartó egységben teljes orosz dominancia érvényesül. A JPKF tehát jelenlétével Dél-Oszétia de facto különállását szavatolja. Az alakulat a mostani konfliktus kirobbanása előtt is a létszámához és feladatához képest igen erős fegyverzettel rendelkezett, különösen ami a kis kaliberű tüzérségi eszközöket és harckocsi-elhárító fegyvereket illeti. Villámháború? A tárgyalt erőviszonyok ismeretében már érthetőbb, miért döntött a grúz kormány a Dél-Oszétia elleni katonai akció megindítása mellett. Figyelembe véve a grúz fegyveres erők sokszoros létszámbeli és technikai fölényét, nem zárható ki, hogy a tbiliszi vezetés villámháborús jellegű sikerben reménykedett. Amennyiben sikerült volna egy-két nap alatt, Oroszország bármilyen indokú beavatkozása előtt legyőzni a szakadárok fegyveres erejét és elfoglalni a tartományt, jó esély nyílt volna a fait accompli elfogadására a nyugati nagyhatalmak részéről, hiszen végső soron Grúzia saját területi integritásának helyreállítására tett (sikeres) kísérletet. Ezek után pedig erősebb pozícióból lehetett volna tárgyalni Oroszországgal a dél-oszétnál jóval komplikáltabb abháziai helyzet rendezéséről. Ezeket az elképzeléseket erősíthette az is, hogy noha Oroszország több határozott lépést is tett abháziai katonai jelenlétének megerősítésére elég itt a május végén vasútépítés ürügyén Abháziába küldött 400 orosz katonára gondolni, Dél-Oszétia 2 Mivel Dél-Oszétia nem szerepelhetett különálló félként, a szocsi egyezményben az Oroszország részét képező Észak-Oszétia képviseli az oszét érdekeket. 3 A Joint Peacekeeping Forces rövidítése. 5 MKI-tanulmányok
6 Rácz András A katonai dimenzió vonatkozásában Moszkva sokkal kevésbé tűnt elszántnak. Továbbá a Dél-Oszétiát Oroszországgal összekötő Roki Nyizsnyij Zaramag-i alagút logisztikai szempontból komoly akadályt, szűk keresztmetszetet jelenthetett volna egy orosz ellenakció útjában, ha a grúz támadás időben eléri az alagútból induló völgyet kontrolláló javai közlekedési csomópontot. Java alig 25 kilométerre fekszik Chinvalitól, az észak déli irányú főútvonal mentén, de számos, grúz ellenőrzés alatt álló falutól alig tíz kilométer a távolság. 4 Ráadásul a támadás érzékelhetően meglepte Moszkvát, az első napokban az orosz politikai és katonai vezetés nyilatkozatai egyáltalán nem voltak koherensek. Abban egyetértés látszott, hogy Oroszországnak be kell avatkoznia, az indoklás azonban széles spektrumban változott: az orosz állampolgárok védelmétől a humanitárius katasztrófa megakadályozásáig. Annak ellenére, hogy a támadás ténye és időzítése meglepni látszott Oroszországot, az orosz fegyveres erők általánosságban véve mégsem voltak készületlennek nevezhetők. A kaukázusi térség az elmúlt két évtizedben mindig is Oroszország legforróbb, leginkább konfliktusos területe volt. Ennek megfelelően békeidőben is nagy létszámú, jól felszerelt csapatok állomásoztak a régióban. Ez nemcsak szárazföldi alakulatokat, de jelentős légierőt és haditengerészeti egységeket is jelentett. Utóbbiak közé számítandók a fekete-tengeri flottának a Krímben állomásozó nagy egységei mellett a Novorosszijszk térségébe települt kisebb szállító- és járőrhajók is. Továbbá mind 2007-ben, mind idén tavasszal sor került a térségben nagyszabású orosz hadgyakorlatokra, amelyek épp egy-egy gyors beavatkozást igénylő helyzetet szimuláltak. Az ellentámadásra vonatkozó politikai döntés meghozatala után tehát az orosz hadigépezet viszonylag magabiztosan lendülhetett mozgásba, hiszen az előállt helyzet meglepő jellege ellenére sem volt teljesen ismeretlen. A grúz katonai tervezés kudarca grúz katonai akció alapjaiban hazudtolta meg a hozzá fűzött reményeket. Egyrészt A az augusztus 7-én megindított támadás egyáltalán nem a várt eredményt hozta. A dél-oszét fegyveres erők és az ott állomásozó orosz békefenntartó csapatok ellenállása a számítottnál lényegesen erősebbnek bizonyult. A támadás elakadásához hozzájárulhatott az időjárási körülmények megromlása is, amely csökkentette a grúz légierő hatékonyságát. Ráadásul talán a nagyszámú civil áldozatot elkerülendő Grúzia már 8-án délután néhány órás tűzszünetet ajánlott. A késést kihasználva pedig a beérkező orosz erősítések fokozatosan megfordították a Dél-Oszétia területén folyó harcok menetét. A második kellemetlen meglepetést az okozta, hogy az orosz légierő nem csak a felvonuló, illetve harcban álló grúz csapatokat támadta, hanem hátországbeli célokat is bombázott, mégpedig nem várt hatékonysággal. Támadás érte a Dél-Oszétiába vezető útvonalak csomópontjában fekvő Gorit, a grúz légierő és légvédelem több létesítményét, valamint az országon áthaladó azeri olajtranzit tengeri kijáratát jelentő Poti kikötővárost is. A grúz légvédelem, dacára az elmúlt évek fejlesztéseinek, nem volt képes visszaverni a támadásokat. Moszkva ugyan csak négy harci repülőgép elvesztését ismerte be, de a grúz augusztus 13. 6
7 Rácz András A katonai dimenzió források is csak tíz-tizenöt lelövéséről beszélnek ez utóbbi szám sem jelentős az orosz légierő térségben állomásozó 4. légi hadseregének körülbelül 360 harci repülőgépéhez képest. Emellett Moszkva Tbiliszi számára érzékelhetően váratlanul nem csak a Dél- Oszétiába küldött erősítésekkel kívánta megtörni a grúz offenzívát, hanem a másik szakadár területen, Abháziában is támadást indított ottani erőik ellen. Itt eleve nagyobb létszámú, nagyjából 2000 főnyi orosz csapatok állomásoztak, és erősebbek a szakadár állam fegyveres erői is. Emellett Abházia logisztikai szempontból sokkal könnyebb terep, mint Dél-Oszétia, kikötőiben már a konfliktus másnapján mintegy 4000 orosz katonát tettek partra, augusztus 11-ére pedig a létszám meghaladta a kilencezer főt. Az elsődleges cél itt a Kodori-szoros felső szakaszának visszafoglalása lehetett, amely még 2006-ban került (ismét) grúz ellenőrzés alá. A hadműveletek során az orosz csapatok átlépték az abház grúz belső határt, és behatoltak Grúzia belső területeire is, ennek mélységét azonban a híradásokból nem lehet megállapítani. A grúz tervezési folyamatban nyilvánvalóan számoltak azzal az eshetőséggel is, hogy nem sikerül a villámháború, és bekövetkezik az orosz beavatkozás. Erre az esetre erőik feltehetően a grúz dél-oszét belső határ vonalának megtartását kapták feladatul, részben az elmúlt tizenhat év során itt kiépített erődítésekre támaszkodva, részben pedig abban bízva, hogy az orosz offenzíva csak a korábbi belső határ visszaállítására irányul. E szándékra utal az is, hogy az amerikai segítséggel Irakból alig másfél nap alatt visszahozott grúz békefenntartó egységeket is a dél-oszét határ mentén készültek harcba vetni. Viszont mivel kétfrontos harcra kényszerültek egy folyamatosan növekvő erejű ellenféllel szemben, a grúz csapatok gyors ütemben hátráltak, nem tudták tartani sem abháziai, sem déloszétiai pozícióikat. Ráadásul bekövetkezett, amire sem Grúzia, sem a konfliktus kezdetén nyilatkozó elemzők többsége nem számított, és ellentmondott az első napokban tett hivatalos orosz nyilatkozatoknak is: az orosz szárazföldi erők, még ha kisebb mértékben is, de kétségtelenül elhagyták a két szakadár állam területét, és behatoltak Grúzia Tbiliszi ellenőrzése alatt álló részeire is. Nem zárható ki természetesen, hogy eredetileg az volt a grúz szándék, hogy Oroszországot beleugrasszák egy katonai beavatkozásba, és ezzel felvállalva a katonai vereséget jelentős politikai károkat okozzanak Moszkva nemzetközi megítélésében. Ebben az esetben viszont súlyosan alábecsülték az orosz válaszreakciót. Az augusztus 12- én kiadott orosz és grúz nyilatkozatok megegyeznek abban, hogy a grúz fegyveres erők súlyos veszteségeket szenvedtek, főleg ami a fegyverzetet illeti. A Nicolas Sarkozy és Dmitrij Medvegyev nevével fémjelzett béketervnek megfelelően augusztus 12-én leálltak a nagyobb orosz hadműveletek a térségben. Bár kisebb akciókról még érkeznek szórványos hírek, a mostani konfliktus fegyveres fázisa nyilvánvalóan véget ért. 7 MKI-tanulmányok
8 Rácz András A katonai dimenzió Várható hosszú távú következmények A szemben álló erők aránytalansága miatt nem is volt várható, hogy a háború hoszszan elhúzódna; a nagyobb harccselekmények néhány napon belül véget értek. A grúz területre történő behatolás ellenére Oroszország nyilvánvalóan nem szándékozott elfoglalni az országot. Akciójuk fő célja egyrészt a két szakadár köztársaság különállásának további biztosítása volt, másrészt a grúz politikai és katonai vezetés megtörése annak érdekében, hogy a közeljövőben Tbiliszi ne kísérletezzen újra a két kvázi-állam fegyveres erővel történő visszaszerzésével. A beavatkozással Oroszország nemcsak nyíltan megsértette Grúzia szuverenitását, de átlépte a nyugati hatalmak részéről a konfliktus elején meglévő korlátozott tolerancia határait is. Az első amerikai nyilatkozatok még nem ítélték el túl határozottan a Dél- Oszétiában és Abháziában végrehajtott orosz akciókat, bár légierőinek a grúz belső területek elleni támadásait már akkor is elfogadhatatlannak nevezték. Az viszont, hogy az orosz hadsereg behatolt Grúzia saját területére is, politikai egységfrontot hozott létre Oroszországgal szemben. E politikai egység azonban a jelen elemzés lezárása idején nem utal arra, hogy a Nyugat kész lenne bármiféle tényleges, a humanitárius akció kereteit meghaladó beavatkozásra. Az ENSZ Biztonsági Tanácsa Oroszország tagsága miatt szinte definíció szerint képtelen határozott döntést hozni a kérdésben, és hasonló az EBESZ helyzete is. Az Európai Unióban a Lech Kaczyński lengyel elnök által Franciaországnak beterjesztett, Lengyelország, Ukrajna és a balti államok által kiadott közös nyilatkozat a térségbe küldendő uniós békefenntartó erőkről nem tekinthető többnek politikai deklarációnál, egy ilyen fellépés egyelőre nem látszik reálisnak. Ami a NATO-t illeti, elúszni látszanak Grúzia esélyei a csatlakozási folyamat következő lépcsőjét jelentő Membership Action Plan (MAP) közeli elérésére. A jelenlegi konfliktus hosszú távú hatásai miatt nem valószínű, hogy a NATO a közeljövőben felvállalná a grúz csatlakozás felgyorsítását. Ebből adódóan a konfliktus másik nagy vesztese Ukrajna lehet, ugyanis a grúz közeledési folyamat lassulása egyben az ukrán MAP remények elhalványodását is jelentheti augusztus 13. 8
9 Hoffmann Tamás A grúz orosz válság nemzetközi jogi dimenziói A GRÚZ OROSZ VÁLSÁG NEMZETKÖZI JOGI DIMENZIÓI A nemzetközi jog értelmében mind Dél-Oszétia, mind Abházia Grúzia területének részét képezi. Bár bejelentették elszakadási igényüket, egyetlen állam sem ismerte el önálló államiságukat, még a kormányaikat támogató Oroszország sem. Ennek ellenére Grúzia 1992 óta egyik entitás felett sem gyakorolja fennhatóságát. A lakosság döntő része nem grúz etnikumú, részben amiatt, azok azok jelentős része elmenekült. Területükön a Grúzia és Oroszország közötti 1992-es szocsi egyezmény értelmében közös orosz, dél-oszét és grúz békefenntartó erők tartózkodhattak. A felek mind ekkor, mind az 1995-ös és 1996-os megállapodásukban rögzítették, hogy tartózkodnak az erőszak alkalmazásától. Bár az orosz erők nem kaptak kifejezett mandátumot a Biztonsági Tanácstól, ez utóbbi több határozatban üdvözölte szerepüket a térség stabilitásának biztosításában. Oroszország az egykori szovjet állampolgároknak törvényben biztosított jogot érvényesítve szinte valamennyi lakosnak orosz állampolgárságot adományozott. Ennek azonban kétséges a nemzetközi jogi relevanciája, jóllehet az orosz törvények értelmében minden állampolgári jog megilleti őket. A hágai Nemzetközi Bíróság azonban a Nottebohm-ügyben hozott ítéletében leszögezte, hogy diplomáciai védelmet többes állampolgároknak csak az az ország nyújthat, amelyhez tényleges kapcsolat fűzi őket. Mivel a Dél-Oszétiában és Abháziában élő, a grúz állampolgárság mellé az oroszt is megszerző lakosok Grúzia területén élnek, nem fűzi őket ilyen kapcsolat Oroszországhoz, ezért Moszkva nem nyújthat nekik diplomáciai védelmet Grúziával szemben. Az államok közötti fegyveres erőszak nemzetközi jogi szabályozása (ius ad bellum) Az ENSZ Alapokmány 2. cikk 4. bekezdése határozottan megtiltja az államok közötti fegyveres erőszak valamennyi formáját. Az erőszak tilalma a második világháború utáni jogrend alapnormája, ami alól az Alapokmány csak két kivételt ismer, az önvédelem jogát (51. cikk) és a Biztonsági Tanács felhatalmazása alapján indított fegyveres akciót (VII. fejezet). Mivel Grúzia Dél-Oszétia ellen indított fegyveres akciója arra irányult, hogy saját területének egy részét újra fennhatósága alá vonja, természetszerűleg nem minősülhet az erőszak tilalmába ütköző cselekménynek. (Bár Oroszország következetesen Dél-Oszétia elleni agresszióként említi.) Ugyanígy nem tekinthető Oroszország elleni erőszaknak sem, hiszen bár az ún. békefenntartók közül többen az életüket vesztették, a harci cselekmények nem az orosz fegyveres erők ellen irányultak. Még ha az orosz békefenntartók, illetve az orosz állampolgársággal is rendelkező dél-oszétok elleni támadás esetlegesen olyan fegyveres erőszak alkalmazásának is minősülne, aminek alapján Oroszország élhetne az önvédelemhez való jogával, fellépése jogtalan lenne, mivel az önvédelmet csak arányosan, az elszenvedett támadásnak megfelelő viszontválasszal lehet gyakorolni. A Grúzia területén folytatott orosz hadműveletek nehezen felelnek meg ennek a kitételnek. 9 MKI-tanulmányok
10 Hoffmann Tamás A grúz orosz válság nemzetközi jogi dimenziói A fentiek fényében Oroszország Grúziával szembeni fellépése aligha indokolható az ENSZ Alapokmány alapján. Moszkva következetesen a grúzok által okozott humanitárius katasztrófát jelöli meg fellépésének okául, és ismételten párhuzamot von az 1999-es koszovói beavatkozás és saját mostani fellépése között kiemelve, hogy az orosz beavatkozás limitáltabb, hiszen például nem bombázzák Grúzia fővárosát. (Ennek ugyanakkor ellentmond az a tény, hogy a NATO-beavatkozással ellentétben orosz szárazföldi csapatok grúz területen folytatnak harci cselekményeket.) Ez arra utal, hogy Oroszország humanitárius intervencióként kezeli az eseményeket. A humanitárius intervenció azonban nem számít elfogadott jogintézménynek a nemzetközi jogban, a jogtudósok túlnyomó többsége elveti érvényességét, és bár a koszovói légi akciók széles körű nemzetközi támogatást élveztek, az államok döntő többsége beleértve Oroszországot is elutasította azt a feltételezést, hogy az emberi jogok tömeges és súlyos megsértése beavatkozási alapul szolgálhatna BT-felhatalmazás hiányában is. Grúzia mindezek ellenére valóban megszegte nemzetközi jogi kötelezettségeit azzal, hogy szerződéses vállalásai ellenére fegyveres erővel próbálta visszaszerezni Dél-Oszétiát. Szerződéses kötelezettség kikényszerítésére azonban nem lehet erőszakot alkalmazni, így Oroszország erre hivatkozva sem érvelhet amellett, hogy jogos volt fegyveres fellépése. A fegyveres konfl iktusok joga (ius in bello) A nemzetközi humanitárius jog a háború áldozatainak védelmében rendelkezik a fegyveres konfliktusok során betartandó normákról, pontosan meghatározva a hadviselő felek mozgásterét. A Dél-Oszétiában és Abháziában folytatott grúz hadműveletek nem nemzetközi, hanem belső konfliktusnak minősülnek, amelyekre a humanitárius jog alapvető szabályai vonatkoznak: bár a lázadók nem minősülnek a harcban jogszerűen résztvevő személyeknek (kombattánsoknak) és nem kaphatnak hadifogoly-státust sem, emberséges bánásmódban kell őket részesíteni, és a polgári lakosságot sem lehet közvetlenül támadni. A harctéri cselekményekről ugyan eltérő információk keringenek, de alapos a gyanú, hogy a dél-oszét főváros, Chinvali ostroma során a grúz erők nem mindig ügyeltek a polgári lakosság védelmére. Az orosz csapatok bekapcsolódása a küzdelmekbe már Grúzia és Oroszország között fennálló nemzetközi fegyveres konfliktust jelent. Ebben a feleknek a fegyveres konfliktusok jogának valamennyi előírását be kell tartaniuk, így nem támadhatnak megkülönböztetés nélkül polgári és katonai célpontot, és nem használhatnak tiltott fegyvereket. Az orosz célpontválasztás pl. a tbiliszi nemzetközi repülőtér bombázása azonban kétségessé teszi, hogy Oroszország minden esetben csak katonai objektumot támadott volna, bár a rendelkezésre álló információk szűkössége nem teszi lehetővé annak eldöntését, hogy a kétséges esetekben a találatot szenvedett objektumok nem szolgáltak-e katonai célt augusztus
11 Hoffmann Tamás A grúz orosz válság nemzetközi jogi dimenziói A válság kapcsán lehetséges szerephez jutó nemzetközi intézmények A krízis kapcsán a potenciálisan legnagyobb jelentőséggel bíró intézmény az ENSZ Biztonsági Tanács. Mint a nemzetközi kapcsolatokban egyetlen kötelező döntéshozatali jogkörrel rendelkező szerv, elméletileg döntő szerepet játszhatna a válság rendezésében. Bár a nyugati állandó tagok következetesen felléptek Oroszország grúziai beavatkozásával szemben, valószínűtlen, hogy a BT Oroszországot kötelező határozattal rá tudná kényszeríteni csapatai visszavonására, hiszen az ország állandó tagként vétójogával élve megakadályozhatja valamennyi rá nézve hátrányos határozat elfogadását. Ugyanakkor a Biztonsági Tanács meghatározó szerepet játszhat a válság diplomáciai rendezésében. Különféle jogi fórumok is szerephez juthatnának. A hágai Nemzetközi Bíróság az egyetlen általános hatáskörrel rendelkező nemzetközi bíróság, amely az ENSZ fő jogi szerveként megállapíthatná az orosz jogsértést, és kötelezhetné Oroszországot csapatai visszavonására. Ehhez azonban szükséges volna, hogy az elfogadja az adott ügyben a bíróság joghatóságát, és ez aligha fog megtörténni. Az ENSZ Közgyűlése ugyanakkor felkérhetné a Nemzetközi Bíróságot, hogy hozzon tanácsadó véleményt az ügyben ezt Oroszország sem tudná megakadályozni, de az bármennyire is megfontolandó, nem kötelező erejű. Grúzia tagja a Nemzetközi Büntetőbíróság Statútumának, így a jelenlegi események potenciálisan annak joghatósága alá tartozhatnak. A Büntetőbíróság jelenleg nem járhat el az agresszió bűncselekménye kapcsán, amennyiben pedig az esetleges háborús bűncselekmények ügyében hozna ítéletet, az a felek számára kínos következményt vonhatna maga után, hiszen úgy tűnik, mindkét állam hadserege követett el jogsértéseket. Végül, mivel mindketten tagjai az Európai Emberi Jogi Egyezménynek, valószínűsíthető, hogy több egyéni panaszos eljárás fog indulni az Európai Emberi Jogi Bíróság előtt különböző emberi jogsértések miatt, de nem kizárható az sem, hogy Grúzia államközi panaszos eljárást kezdeményez Oroszország ellen. 11 MKI-tanulmányok
12 Deák András György Az orosz grúz játszma AZ OROSZ GRÚZ JÁTSZMA A dél-oszétiai helyzet kapcsán kialakult orosz grúz háborús eszkaláció azért is érdekes, mert Szakasvili röviddel hatalomra kerülését követően, 2004 nyarán már megpróbálkozott azzal, hogy katonai úton gyakoroljon nyomást a szakadár köztársaságra. Ez akkor érthető volt. A dicsőséges rózsás forradalmat, majd annak a szakadár adzsáriai tartományban való megismétlését követő nemzetegyesítő eufóriában érdemesnek tűnt próbálkozni. Moszkva azonban ekkor megálljt parancsolt amit lehetett Tbilisziben és Batumiban, azt nem lehetett Chinvaliban vagy Szuhumiban. Szakasvili e tapasztalat birtokában indíthatta útnak csapatait négy évvel később. Mi történhetett közben? Az egyik lehetséges és elemzők számára kényelmes álláspont, hogy semmi. Szakasvili azt hitte, hogy most sikerülhet elfoglalnia a kicsinyke tartományt, az oroszok és feltehetően az amerikaiak is pedig azt, hogy úgysem meri megpróbálni. Ám az elmúlt négy év alatt Szakasvili egy sor egyéb tapasztalattal gazdagodott. Egyfelől azzal, hogy a konfliktus tárgyalásos úton való rendezése teljesen kilátástalanná vált. A 2005 elején kidolgozott grúz rendezési terv kezdeti kisebb sikereit hamar felülírta a grúz orosz kapcsolatban bekövetkező általános elhidegülés és a koszovói elismerés folyamata. Ez utóbbi a dél-oszét függetlenség vagy az Oroszországhoz való csatlakozás Tbiliszi szempontjából természetesen elfogadhatatlan perspektíváit is előrevetítette. Nem véletlen, hogy a helyi vezetés 2006 végén még népszavazással is alátámasztotta függetlenségi törekvéseit. Úgy tűnhetett, az idő nem a grúzoknak dolgozik, és kevés vesztenivalójuk volt. Másfelől Szakasvilire kíméletlen belső nyomás hárult, hogy tegyen az ügyben valamit. A januári elnökválasztásokon elért, az ő szempontjából erőtlen győzelem, az ellenzék hazafias retorikája, illetve a négy év alatt pazarul felfegyverzett hadsereg cselekvésre sarkallta. Mi mást tehetne a bajban a nemzetegyesítő vezér, mint hogy egyesíti nemzetét? Ha pedig esetleg beavatkoznak az oroszok, az sem feltétlenül baj. Hiszen senki sem várhatja el tőle, hogy legyőzze a hatalmas szomszédot. Az egyetlen ellenérv talán a NATO-csatlakozással kapcsolatban merülhetett fel. Közismert azonban, hogy Szakasvili legfőbb érve eddig is az agresszív szomszéd léte volt. Ebből a szempontból a NATO magatartásának az orosz és a grúz döntéshozatalra gyakorolt hatása máig bizonytalan. Bár nyugati szemlélő számára irracionálisnak tűnik egy ilyen horderejű konfliktus kirobbantása az Atlanti Szövetséghez való közeledés kritikus fázisában, a két folyamat más logikai képletbe illeszkedhet Tbilisziben. Adott esetben vélhették úgy, hogy a kettő nem befolyásolja egymást, vagy akár egymást erősítő elemekként tekinthettek rájuk. Éppen ezért Szakasvilinek feltehetően komoly feladvány lesz, hogy viselkedésének mozgatórugóit a decemberi NATO külügyminiszteri csúcstalálkozóig feltárja. Ez közvetve amerikai kudarc is, de legfőképpen Kijevet érintheti hátrányosan, amelynek esetleges MAP-státusza most akár a dél-kaukázusi helyzet vétlen áldozatává is válhat. Mindeközben Moszkva kényelmesen ült a babérjain. Számára a dolog nem volt sürgős, a status quo bármilyen megváltoztatása csak kényelmetlenséget okozott volna neki. Ezért futottak sorra zátonyra a rendezési javaslatok, álltak le az épp megkezdett tárgyalások. Hivatalos szinten ugyan nem kérdőjelezték meg, hogy Dél-Oszétia Grúzia része, de nem augusztus
13 Deák András György Az orosz grúz játszma is tettek semmit a reintegrációért. Az oroszok szentül hitték, hogy a kaukázusi konfliktusok befagyasztása azok hosszú távú megoldását is jelenti, de legalábbis semmi jobbat nem lehet kitalálni. Feltehetően ebben a vonatkozásban kell majd a leginkább újragondolni az orosz pozíciót. Kérdéses, hogy ez a konfliktus kritikus lökést adhat-e a posztszovjet konfliktusok ügyében kialakított orosz álláspont teljes újrakoncipiálásához. Moszkva feltehetően bevallatlanul is csökkenteni szeretné majd az új helyzet kapcsán átértékelt kockázatokat, ami differenciált megközelítéshez és helyenként egymással teljesen ellentétes eredményekhez vezethet. Az egyik haszonélvező Moldova lehet, ahol a rendezés elérhető, és Oroszország esetleg a korábbinál is nagyobb engedményekre lehet hajlandó annak kieszközlése érdekében. Hasonló orosz aktivizálódás várható a karabahi konfliktus kapcsán is. Azerbajdzsán eddig kevés politikai hozadékát látta az elmúlt években javára elmozdult katonai és gazdasági erőviszonyoknak. Nyilvánvaló, hogy ha az általános moszkvai hozzáállás felülvizsgálata bekövetkezik, és reális lehetőségként kezelik e konfliktusok kiújulását, akkor az erőviszonyok megváltozását nem lehet majd figyelmen kívül hagyni. Ami Grúziát illeti, az orosz fél csak rossz és rosszabb opciók közül választhat. Moszkvának hosszabb ideje egyik eminens törekvése volt, hogy ne bonyolódjon bele az eddiginél jobban az amúgy is neuralgikus kaukázusi konfliktusokba. Ehhez képest a grúzok most kiugrasztották a nyulat a bokorból, az oroszok hosszú időre elköteleződtek és a független szereplő látszatát is elvesztették. Ha Szakasvilinek volt stratégiai elképzelése, akkor ez lehetett az. Moszkva ezenkívül kénytelen volt egy nemzetközi jogi értelemben erősen kétséges akcióba bocsátkozni nem mellékesen egy olyanba, amely az eddigi orosz értelmezés szerint jobbára ellentétes a nemzetközi joggal. A grúz fél egy lokális tűzszüneti rezsimet sértett meg, míg az orosz fél kényszeresen ugyan egy univerzális nemzetközi jogelvet ben a koszovói intervenció kapcsán az Egyesült Államok bár szűk, de létező szövetségesi körre támaszkodhatott. De melyik állam tudná ezt az orosz beavatkozást komoly fenntartások nélkül támogatni? Oroszországot sikerült ebben a kérdésben nemzetközileg elszigetelni, és ez kétségtelenül grúz siker még akkor is, ha elvesztik a háborút. Éppen ezért az orosz magatartás jelen pillanatban nem mutat stratégiai mozgatórugókat, leginkább a rövid távú célok mentén látszik körvonalazódni. Egyfelől érvényre jut az az eddig marginális álláspont, amely Szakasvili nyílt megleckéztetését szorgalmazta. A hadiipari objektumok és az energetikai infrastruktúra megsemmisítése egyértelműen a számla kiegyenlítését jelenti, olyan elrettentést, amely a későbbiekben visszatarthatja Tbiliszit a hasonló kísérletektől. Ugyancsak ennek keretében valószínűleg a grúzok által még 2008 előtt megszállt dél-oszét és abház területek visszafoglalása, illetve ezek konszolidációja is be fog következni. Mindez néhány nap alatt kivitelezhető. A konfliktus elhúzódásának és ennek megfelelően az eszkaláció veszélyének lehetősége az új dél-oszét fegyverszüneti rezsim kialakításának feladatában rejlik. Egy ilyen orosz grúz egyezmény Moszkva számára beavatkozásának utólagos noha erősen fügefalevél jellegű legitimációját jelentené. Grúzia értelemszerűen nem hajlandó erre, legfeljebb ha az tágítja a nemzetközi szereplők betekintését és részvételét a rendezési folyamatban. Ennyiben Moszkva kétségtelenül dilemma előtt áll: ha megáll a szakadár köztársaságok határain, nem gyakorol kellő nyomást Tbiliszire, míg egy kiterjesztett háború következményei meglehetősen ködösek. Nyilván itt van a látens nemzetközi közvetítés, Washington és 13 MKI-tanulmányok
14 Deák András György Az orosz grúz játszma legfőképpen az EU számára megnyíló mozgástér még ha Moszkva a túlságosan látványos nemzetközi közvetítést el is utasítja. Az igazi kérdés sokkal inkább a hosszú távú megoldási lehetőségek kialakítása kapcsán merül fel. Orosz szemszögből a katonai győzelem nagyon nehezen váltható át politikai természetű kifizetésekre. Ugyanakkor a mostani grúziai teljesítmény ismételten kétségbe vonja a szakadár köztársaságok reintegrációjának lehetőségét, és nemcsak ezek kiújult szeparatizmusának vonatkozásában. Amennyiben Szakasvili egy ilyen könnyen kalkulálható kimenetelű fegyveres konfliktust felvállalt, vajon mennyire lenne képes önmegtartóztatást gyakorolni akkor, amikor csak saját autonóm köztársaságaival szemben, sokkal kecsegtetőbb erőviszonyok mellett kellene cselekednie? Ez azt jelenti, hogy egyfelől Grúzia nem bízik az orosz önelkötelezésben, de éppennyi okuk van a szakadár köztársaságoknak is arra, hogy ne bízzanak egy kedvező rendezés tartósságában, ha az nem kap rendkívül kemény és kikényszeríthető külső (orosz) garanciákat. Ebből a szempontból a rendezés reménytelenebb, mint valaha. Ugyanakkor a helyzet nem növeli az államelismerés, vagy az annak irányába tett lépések valószínűségét sem. Egyrészt a helyi elitekkel szemben a grúz fenyegetés fényében újra megnőtt Moszkva ázsiója. A helyi elitek többek közt épp az egyoldalú orosz függés csökkentése érdekében és Moszkva szempontjából kínos elvárásként erőltetett függetlenségi törekvései a nyílt grúz fenyegetés hatására újra alábbhagyhatnak. A szakadár köztársaságoknak ajánlatosabb újra bebújni az orosz védernyő alá és nem, vagy csak szorosan Moszkvával egyeztetve képviselni ezen ambícióikat. Másfelől, bár az elismerés részlegesen rendezni látszana a jogi helyzetet Moszkva vonatkozásában, de az eddigi, a határok megváltoztathatatlanságát és a területek szuverén felügyeletét valló elvi orosz álláspont maradékait is feladnák ezúttal nem kényszerből. Ezen kívül a legrosszabb pillanatban éleznék tovább a válságot. Ilyen jellegű gesztusok, ezzel való fenyegetések elképzelhetőek, de jelen helyzetben nem tűnik megfontolt lépésnek ennek a kérdésnek a túlzott feszegetése. Jobb híján marad a modus vivendi, ezt az állapotot azonban beárnyékolja a nemzetközi legitimáció esetleges hiánya. Így a konfliktus újbóli befagyasztása orosz szempontból kétségtelenül kényelmetlenebb helyzetet teremt, de még mindig nem a legrosszabb megoldást. Az EU-álláspontja, az augusztus 6-i állapotokhoz való visszatérés, a status quo ante frappáns orosz megoldás lehetne. Bár a grúz fél kilépett a szocsi egyezményből, Moszkva mondhatná, hogy tartja magát ahhoz, és Tbiliszit visszavárja a régi keretekbe. A háborúért való felelősség jó részét átruházná a grúzokra, az orosz nemzetközi jogi profil töretlen maradna, egyúttal megmutatnák a Nyugatnak, hogyan kell ilyen válságokat nem a koszovói minta szerint elintézni. Jó pont lenne ez az EU-nál is, maga Moszkva is ezt kívánta a válság legelején, és Washington is az orosz ellentámadás megindítása után. Tbiliszi aligha merné még egyszer megkockáztatni a frontális offenzívát, ez feltehetően minden épeszű határon túlmenne. Egy józan orosz álláspont ebbe az irányba orientálódna. Lemondanának a katonai opcióról, minthogy annak nincsenek politikai hozadékai. A probléma ennek belső fogadtatásával van. Otthon ezt nehéz elfogadtatni, túlzott engedménynek tűnik. Mindazonáltal az uniós államok többsége és az EU megfelelő álláspontot foglalt el ebben a kérdésben. Az Unió célja ezen túlmenően a dél-oszét rendezési folyamat nemzetköziesítése, abba további külső szereplők, adott esetben az EU bevonása kell, hogy legyen. A korábbi rezsim rosszul vagy egyáltalán nem működött, míg most lehetőség nyílik egy új tűzszüneti rezsim kialakítására augusztus
15 Romsics Gergely Az Egyesült Államok és a grúz orosz konfliktus AZ EGYESÜLT ÁLLAMOK ÉS A GRÚZ OROSZ KONFLIKTUS Az amerikai grúz kapcsolatokra vonatkozó nézetek számára a szélesebb értelmezési keretet gyakran az amerikai demokrácia-promóció posztszovjet területen végbement reneszánsza szolgáltatja. E történet szerint a Bush-adminisztráció harciasabb külpolitikai programjának szerves részét alkotja, hogy a Nyugat felé nyitó posztszovjet államokat többféle, de elsősorban katonai-biztonságpolitikai jellegű támogatásban részesíti, és az ezt kísérő általános demokratizációs program révén egyszerre igyekszik belső struktúráikban megerősíteni, egyben saját megbízhatóbb partnereivé tenni őket. Ez a folyamat a hegemonikus rendbe történő kooptáció különböző lépcsőfokain át halad, ahol a belépést az amerikai penetráció (elsősorban biztonságpolitikai tanácsadás és együttműködés) jelenti, majd ezt követően a demokratizáció és a biztonsági együttműködés különböző szintjei következnek. E felfogás szerint a hegemonikus rend perifériája nem stabil, sokkal inkább változó, mozgásban lévő határsáv, amelynek legszélén a valós demokratizáció reálisan fel sem merül (Közép-Ázsia), vannak azonban területek, ahol nyitott végű folyamatok indulhatnak el. Ebben a soklépcsős, sokutas periféria-menedzsmentben a végpont a NATO-csatlakozásra történő felkészülés megindulása, az ún. lock-in pillanata, amikor egyfelől a partnerállam már elég megbízható szövetségesnek minősül, másfelől a NATO, és ezen belül az Egyesült Államok indokoltnak látja, hogy elkötelezze magát az átalakulási folyamat végigkísérése, a szövetségi integráció és a hazai demokratizáció mellett. A hegemonikus rend belső körének, a katonai szövetségi rendnek a megnyitása egy új állam előtt egyértelmű állásfoglalás, amely egyaránt szól a belső körön kívül maradtaknak (elrettentés) és a célállamnak is, új, minden addiginál erősebb ösztönzőt kínálva az korábban elvárt viszonylag egyszerű politikai reorientáción messze túlmutató alapvető intézményi átalakuláshoz. Grúzia vonatkozásában ez az általános keret látszólag jól magyarázza az eseményeket. A kis kaukázusi állam eszerint váratlanul illetve ha hitelt adunk a színes forradalmak körül keringő híreknek, nem is olyan váratlanul rezsimváltáson esett át, és az új kormányzat élt az amerikai hegemonikus menedzsmentet jellemző rugalmassággal és nyitottsággal: egymást erősítő lépések és a szövetségesi hűség megelőlegezett demonstrációjával, egyre intenzívebb kapcsolatokat építve ki az Egyesült Államokkal. Gyakran hozzáteszik ehhez, hogy a grúz orientáció egyedüli alternatívája az Európai Unió felé fordulás lett volna, az EU azonban nem volt képes sem közvetlen, kemény biztonságpolitikai támogatást nyújtani, sem pedig hitelesen demonstrálni, hogy Oroszországgal szemben kiállna leendő szövetségese mellett. Így az eleinte Európa- és Amerika-barát grúz kormány egyre inkább Washington felé fordult. Az elmúlt évek eseményeinek e tömör és széles körben elterjedt olvasata meglepően jól magyarázza a folyamatokat, ezért nyilvánvaló, hogy nem célszerű egészében véve elutasítani. Néhány pontosítás azonban hozzásegít ahhoz, hogy a jelenleg zajló konfliktusban tanúsított amerikai magatartás pontosabban értelmezhető legyen. Mindenekelőtt le kell szögezni, hogy Washington nem a rózsás forradalom nyomán (vagy azt előkészítve) fedezte fel Grúziát. A kilencvenes évek elején az amerikai külpolitika prioritásait a térségben 15 MKI-tanulmányok
16 Romsics Gergely Az Egyesült Államok és a grúz orosz konfliktus világosan kifejezte a Russia fi rst szlogen, amely arra utalt, hogy a költséghatékony biztonsági rendszerre törekvő hegemonikus hatalom mindenekelőtt Oroszország szanálásában és megerősítésében, egyben a rendszerbe történő kooptálásában érdekelt. A megerősített Oroszország aztán a regionális stabilitás letéteményese és felügyelője lehetett volna, megkülönböztetett pozíciót birtokolva a születő unipoláris rendben körül az amerikai külpolitikai tervezés azonban egyre inkább szakított az orosz orientációval, mivel a tervezési folyamat szereplőinek többsége kételkedni kezdett az orosz regeneráció ütemében és következményeiben egyaránt. Először ennek következtében került előtérbe Grúzia szövetségesi státuszának lehetősége, amit akkor még Eduard Sevardnadze elnök megmaradt presztízse is elősegített. Tbiliszi számára ekkor a legfontosabb szerep a kaukázusi stabilitás helyreállításának folyamatában nyílt volna, amelyet azonban nem tudott kihasználni ma már látható, hogy erre reális esélye sem volt. A politikai helyzet változásai azonban a kudarc ellenére is az amerikai érdeklődés további erősödéséhez vezettek. A kilencvenes évek végétől egyre fontosabbá vált az orosz iráni befolyási övezetek közé vert ék és a radikális iszlámmal szembeni ellensúly képzésének igénye, ezenkívül a középtávú kaukázusi agendára felkerült az azeri és talán közép-ázsiai energiatranszportok biztonságának megteremtése. (Ehhez hozzáteendő, hogy ekkor az orosz ellenérdekek még nem artikulálódtak a maihoz hasonló élességgel, ezért ez a dimenzió ekkor még nem erősítette az amerikai érdeklődés amúgy is tompa és leplezett oroszellenes élét.) Washington kaukázusi prioritásainak erősödését tükrözte a USAID 1999-es kaukázusi stratégiájában megfogalmazott agenda, mely szerint két alapvető cél határozza meg a Grúziában érvényesítendő amerikai külpolitikai törekvéseket: (I) a potenciálisan megingó, bizonytalan államokkal (Oroszország, Irán) körülvett és földrajzi értelemben csomópontnak tekinthető kaukázusi régió politikai és gazdasági stabilitásának igénye; valamint (II) Grúzia kulcsfontosságú tranzithelyzete az Egyesült Államokba és általában a Nyugat felé irányuló olaj- és gázszállítmányok szempontjából. 5 Az Egyesült Államok külpolitikájának a térségre vonatkozó szegmensét ennek megfelelően azóta is e két funkció ellátására szolgáló grúz képességek kialakítása-erősítése jellemzi, melyeknek intézményes keretét a NATO-tagság felé történő lassú menetelés képezi. Az amerikai stratégiai érdekek állandósága szempontjából sokatmondó tény, hogy Washington a NATO-tagságot mint végcélt már 2002-ben, tehát a rózsás forradalom előtt hivatalosan meghatározta. Ezt követően, e célkitűzés által legitimálva kezdődhetett meg még ugyanabban az évben az amerikai tervezésű hadseregreform, amely azóta a katonai eszközök, kiképzés és irányítás területeire egyaránt kiterjedt. Ilyen szempontból a rózsás forradalom tehát nem annyira törést és új kezdetet jelentett az amerikai grúz kapcsolatokban, mint inkább a grúz partner kooperációs szándékának volt meghatározó és megkérdőjelezhetetlen bizonyítéka. Erre építve döntött úgy idén az amerikai diplomácia, hogy nyíltan is offenzívát indít a grúz NATO-tagság érdekében, és a bukaresti NATO-csúcson megkísérelte e csatlakozási folyamatot beindítani. Tudjuk, ez a kísérlet elbukott, méghozzá azért, mert a NATO, az amerikai hegemonikus rend pilléreként a szövetségesek számára vétópont- és voice opportunity-intézmény is egyben, amely tehát a szövetségesek érdekeinek érvényesülését is intézményesen garantálja bizonyos kérdésekben. Grúzia esete azt 5 USAID in Georgia: Strategic Plan Georgia. USAID / Caucasus, 1999: augusztus
17 Romsics Gergely Az Egyesült Államok és a grúz orosz konfliktus mutatta meg, hogy az európai preferenciák (egy-két kivétellel) Oroszország megbékítését helyezik előtérbe, míg az Egyesült Államok és néhány new cold warrior, azaz új hidegháborús kormányzat inkább az orosz befolyás egyértelmű korlátozását és Moszkva presztízsének demonstratív megtépázását. Ha a konfliktus kirobbanásában a grúz kormány téves helyzetértékelése, az amerikai elkötelezettség túlbecslése is szerepet játszott, úgy ennek okait ebben az amúgy jó szándékú amerikai kezdeményezésben kell keresnünk. A forró grúz orosz konfliktus kitörése azonban az amerikai grúz kapcsolatok több egyéb, nem kevésbé fontos dimenziójára is rávilágít. Jól látható, hogy az Egyesült Államok az alkalmankénti demonstratív politizálás ellenére stratégiailag nem Oroszország teljes elszigetelésében és megszégyenítésében, hanem egy kölcsönösen elfogadható modus vivendiben érdekelt. Ezért az amerikai diplomácia meglepő visszafogottságot tanúsított mindaddig, amíg hitelesen képviselhető maradt az az orosz álláspont, hogy a hadműveletek Dél-Oszétiára fognak korlátozódni. Ezért sem reális feltételezés, hogy a grúz hadműveletek Washington kifejezett jóváhagyását követően kezdődtek volna. Az Egyesült Államok sokszor emlegetett, több hadszíntérre és válsággócra kiterjedő biztonságpolitikai leterheltsége legkésőbb 2005 óta a kilencvenes évekbeli pályája felé közelíti az amerikai külpolitikát, melynek fontos eleme a regionális kooperáció, feladatátadás és a fenntartható status quok diplomáciai kialakítása. Oroszország számára ez nem jelenthet olyan szerepet, mint amilyet az optimista washingtoni külpolitikai tervezés a kilencvenes években Moszkvának szánt, de továbbra is magában foglalja egy olyan regionális biztonságpolitikai koncert célját, amelyben Moszkva ellenérdekelt, de legalább részlegesen kooperatív regionális kulcsszereplőként helyet kap. Ez annak a régi elvnek az elismerése, hogy még az eltérő, sőt az ellentétes érdekeknek sem kell az együttműködés minden csatornájának befagyásához vezetniük. Ennek az álláspontnak sok elvi ellenzője akad a különböző washingtoni külpolitikai lobbycsoportokban, de erőforrások hiányában alternatív, ambiciózusabb tervek rövid távon nem megvalósíthatóak, ezzel az itt ismertetett pályán tartva (kisebb megingásokkal) az amerikai külpolitikai tervezési folyamatot. Ez magyarázza tehát az amerikai diplomácia kezdeti visszafogottságát, már-már passzivitását: ameddig hihető, hogy Moszkva részleges presztízs- és geopolitikai korrekciókra törekszik, ezek irányában Washington inkább megengedő, ha ennek révén stabil együttélési, együttműködési megállapodások előtt nyílik kapu. Az Egyesült Államok tehát gyengén preferál minden grúz hatalomnövekedést, de hosszú távú biztonságpolitikai költségek elkerülését remélve erősebben preferálja Moszkva akkomodációját. Az amerikai érdekek intenzitása akkor növekszik, amikor a grúz ék léte, valamint az energiabiztonsági dimenzió működőképessége kerül veszélybe. Ahogy felismerhetővé vált az orosz intervenció-invázió mértéke, tervezettsége és amerikai szempontból provokatív jellege, a részleges status quo-korrekció helyett komoly energiabiztonsági és presztízsküzdelem kezdődött, amely megtöbbszörözi az amerikai érdekeltséget a konfliktusban. Diplomáciai szempontból itt a kérdés az, Oroszország tudja-e hitelesen demonstrálni Washingtonnak, hogy olyan intenzív érdekei fűződnek a konfliktus határozott, diktátummal történő lezárásához, amelyek érdekében a fokozatosság elvét követve eszkalálódó amerikai válaszlépések ellenére is kitart céljai mellett. Az Egyesült Államok preferenciái ugyanis transzparensebbek az oroszokénál, így kevésbé lehet képes blöffölni azzal, hogy saját érdekei eleggé intenzívek ahhoz, hogy bármilyen orosz eszkalációs lépésre újabb 17 MKI-tanulmányok
18 Romsics Gergely Az Egyesült Államok és a grúz orosz konfliktus válasszal álljon elő. Ha Washingtonnak ezt sikerülne elhitetnie Moszkvával, nagyban nőnének a tárgyalásos rendezés esélyei. Ha nem sikerül, úgy Moszkva rendkívüli ösztönzést kap arra, hogy minél teljesebb győzelmet harcoljon ki. (Szaknyelven megfogalmazva: az orosz win-set, az elfogadható megoldások halmaza bizonytalan és rejtett, míg az amerikai win-set transzparens, ezért az alkufolyamat során a kettő metszetén belüli, tetszőleges Pareto-hatékony megegyezési pont meghatározására törekedve az orosz fél képes lehet a metszet, tehát a mindenki számára elfogadható megegyezések halmazának méretét és elhelyezkedését a valóstól eltérőként ábrázolni.) Az amerikai félnek ezért pótlólag és sietve ködösítenie kell álláspontját, majd diplomáciai blöffsorozatba kezdenie, ha tényező akar lenni a jelenleg még elsősorban grúz orosz konfliktus rendezésében. Ez a gyakorlatban azt jelenti, hogy a következő napokban az Egyesült Államok egyre harciasabb diplomáciai nyilatkozatokat bocsát ki, és (a grúz csapatok Irakból való gyors hazaszállításához hasonlóan) egyre újabb gesztusokat tesz. Ezek célja az oroszok meggyőzése azt illetően, hogy az eddigi, szándékosan elnagyolt követelések és az ezeknek ellentmondó lépések helyett tegyenek vagy fogadjanak el konkrét rendezési javaslatot, mert Washington különben irracionálisan fog viselkedni, és legalábbis diplomáciai hidegháborúba kezd. Az amerikai orosz viszony szempontjából a kérdés tehát értelmezhető az eltérő intenzitású érdekek hiteles képviseletéről szóló versenyként. Az ilyen versengések elméleti kockázata, hogy a demonstráció során a felek csapdába ejthetik magukat olyan lépéseket ígérve meg, amelyek végrehajtásuk esetén a konfliktus közvetlen orosz amerikaivá válását eredményezik. Ez a kockázat jelen esetben azonban fiktív. Elsősorban azért, mert az Egyesült Államok, minden blöff ellenére, nem elég intenzíven érdekelt a grúz helyzetben, és mert a grúz tranzitszerep sérülése, az orosz energiapolitikai- és regionális befolyás megerősödése sem jelent olyan költséget, amelynek elkerülése érdekében megtérülne az, hogy a konfliktusba való belebonyolódással fenyegessen. A tényleges amerikai viselkedést az határozhatja meg, hogy Oroszország mennyire kap étvágyat. Ha Moszkva folytatja a Biztonsági Tanácsban és egyéb diplomáciai eseményeken a grúz rezsimváltásra, az állam területi integritásának megkérdőjelezhetőségére vonatkozó célzásokat, Washington feljebb csavarhatja a hangerőt diplomáciai gépezetében, és az orosz intervenció, akár utólag átminősülve, egyre inkább agressziónak látszódhat majd. Paradox módon tehát az amerikai döntéshozókat is figyelembe véve azt mondhatjuk, hogy Oroszország éppen a legkevesebb erő bevetésével érheti el a legtöbbet, elmozdítva az abház és dél-oszét status quot a maga javára, ezzel implicite aláásva a Szakasvili-kormány hazai legitimitását is. A több erő azonban ellenerőt szül, úgy a grúz társadalomban, mint az Egyesült Államokban és a nemzetközi közösségben, ami számos, hosszú távú költséget jelenthet Moszkvának. Ma a helyzet az, hogy Washington, az erősebb fél keresné inkább a kompromisszumot, Moszkva inkább kockáztatni látszik. Egyedül az nem világos, hogy ebben a nem klasszikus háborúban miként kívánna a klaszszikus későmodern háborúk által kikényszeríthető célokat (gazdasági ellenőrzés, politikai átalakítás) elérni. Előfordulhat, hogy az ezekre való célozgatás orosz diplomáciai fogás, és Moszkvában már készülnek a nagy alkura, amelynek során ezekből engedve egyszerre lesznek képesek Washingtonnak kényelmes és a maguk számára is pozitív megegyezést kínálni. Ezt várja, ebben biztosak lehetünk, az amerikai diplomácia is. A augusztus 12-iki Medvegyev-nyilatkozat az orosz csapatok megállásáról ennek lehetett a kezdete augusztus
19 Romsics Gergely Az Egyesült Államok és a grúz orosz konfliktus Ami azóta történt, tovább erősíti Moszkva önkorlátozó ígéreteinek komolyságát. Az amerikai érdekek relatíve alacsonyabb intenzitása miatt, valamint a terepen kialakult helyzet egyértelmű voltát szem előtt tartva, az Európai Unió és Nicolas Sarkozy elnök közvetítése kevésbé tűnik majd az Egyesült Államok diplomáciai megszégyenítésének, mint elfogadható kompromisszumnak egy olyan helyzetben, ahol Washington számára kedvezőbb végkimenetel és közvetlen részvétel csak aránytalanul nagy ráfordításokkal és potenciálisan a szintén nehezen kielégíthető grúz szövetségeshez való viszony elhidegülése révén lenne remélhető. Ezért domináns stratégia maradhat a folyamat közvetett befolyásolása, mely esetben a legfontosabb céllá annak demonstrálása válik, hogy a grúz politikai rendszer átalakítása, Tbiliszi külpolitikai orientációjának érdemi megváltoztatása olyan sérelmet jelentene, amely komoly oroszellenes élű diplomáciai offenzívát váltana ki. 19 MKI-tanulmányok
Rácz András Az ötnapos háború a grúziai konfliktus. A szemben álló felek
NB8_bel.qxd 9/10/2008 3:04 PM Page 52 52 NEMZET ÉS BIZTONSÁG l 2008. SZEPTEMBER Rácz András Az ötnapos háború a grúziai konfliktus E cikk csak azt a korlátozott célt tûzhette ki maga elé, hogy Grúzia és